LAPA Uitgewers bederf lesers | News24
LAPA Uitgewers bederf lesers
LAPA Uitgewers bied vandeesmaand ’n lekker-lees tienerboek aan twee gelukkige Kouga Express-lesers. Foto:VERSKAF
LAPA Uitgewers bied vandeesmaand ’n lekker-lees tienerboek aan twee gelukkige Kouga Express-lesers.
Een van die gewildste Afrikaanse reekse vir tieners is nou vir die eerste keer in ’n omnibus beskikbaar.
Kom deel in die lekkerste tye van Shani en haar suster Sunette se lewe - die Reënboogrant-jare. In die Reënboogrant Tieners-boeke is Shani-hulle op hoërskool, en daar is hope opwinding, pret en liefdesteleurstellings, met partytjies, kêrels en ander uitdagings van grootword.
Hierdie omnibus bevat die eerste drie titels uit dié gewilde reeks: Partytjies en penaries, Hunks en hamburgers, en Raves en rugste-kers.
Om vir die prys in aanmerking te kom, vind die artikel op die Kouga Express Facebook-blad - Kouga Express Newspaper - en vertel ons wie Reënboogrant tieners geskryf het. Die kompetisie sluit om 12:00 op 12 April.
Vir inligting, kontak Monique Basson by 042 293 2973 of Monique.Basson@media24.com.